জাঙ ও তার সহকর্মীবৃন্দ সতর্কতার সাথেই উল্লেখ করেছেন সৃজনশীল-প্রতীতির এই স্নায়ু-নেটওয়ার্ক মডেল একটি প্রাথমিক ধারণামাত্র। মস্তিষ্কব্যাপী স্নায়ু-নেটওয়ার্ক মডেল সৃজনশীলতার ডান-বাম হেমিস্ফিয়ার ভিত্তিক ব্যাখ্যার তুলনায় বেশী গ্রহণযোগ্য। সৃজনশীলতাকে ডান-বাম হেমিস্ফিয়ারের তুলনামূলক সক্ষমতা দিয়ে যাচাই করা সম্ভব নয়। কারণ সৃজনশীলতায় মস্তিষ্কব্যাপী একাধিক স্নায়ু-নেটওয়ার্কের গতিশীল যোগাযোগ বিশেষ ভূমিকা পালন করে। এই নেটওয়ার্ক ছাড়াও দিবাস্বপ্ন দেখা, ভবিষ্যত কল্পনা করা, খুব ব্যাক্তিগত স্মৃতি স্মরণ, গঠনমূলক চিন্তন, কোন কিছুর অর্থ খোঁজা ও সামাজিক চেতনা মস্তিষ্কের বিভিন্ন বিশেষায়িত অঞ্চল সৃজনশীল প্রক্রিয়ায়র সময় নিযুক্ত হয়। এ বিষয়ে অবশ্য আরো বিস্তারিত গবেষণা করা প্রয়োজন। তবে এটা পরিস্কার, সৃজনশীলতার স্নায়ুবিজ্ঞান এখন বেশ উত্তেজনাময় সময় পার করছে।